Hobro var på en svær opgave på Randers Stadion i dag. Nordjyderne tabte 2-0 efter et selvmål og dernæst en Randersscoring. Begge mål faldt i 2. halvleg. Cheftræner fra Hobro, Jakob Michelsen, var dog tilfreds med indsatsen og mente, at et uafgjort resultat havde været mere rimeligt. - Jeg synes vores spillere skal have stor ros i dag. Vi sælger os selv så dyrt, som overhovedet muligt mod et på papiret bedre fodboldhold. Og vi spiller helt lige op med dem og vi har også flest chancer. Men det gælder jo om at score, og der var Randers bare skarpere, siger Jakob Michelsen. Trods nederlaget, ser Hobro-træneren optimistisk frem mod næste kamp. - Vi har fået en rigtig fin start på sæsonen og er også videre i pokalen. Og nu ser vi frem til kampen mod Brønshøj, som er et hold, vi bedre kan sammenligne os selv med, siger cheftræneren.

Opsummering:
Hobro IK tabte til Randers FC i 1. division.